Diari Oficial de la Generalitat Valenciana


Sumari del DOGV 4487, del 25-04-2003 (2003/4585)

Informació pública del projecte de reparcel·lació forçosa de la unitat d'execució única del pla de reforma interior del sector Mas del Rosari del Pla General de Paterna (València).
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4487

Data del DOGV
:   25-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4585


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del projecte de reparcel·lació forçosa de la unitat d'execució única del pla de reforma interior del sector Mas del Rosari del Pla General de Paterna (València). [2003/M4585]
  
En virtut del que establix l'article 42 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la Conselleria d'Obres Públiques, Urbanisme i Transports, a través del l'Institut Valencià d'Habitatge, SA, com a empresa pública de la Generalitat Valenciana, va assumir la promoció de les actuacions urbanístiques necessàries per al desenvolupament del sector Mas del Rosari del PGOU de Paterna.
  
Així, el 27 de juliol de 2001, la Comissió Territorial d'Urbanisme de València va aprovar definitivament l'homologació modificativa i el pla de reforma interior de millora Mas del Rosari del PGOU de Paterna, i per Resolució del conseller d'Obres Públiques, Urbanisme i Transports, de 18 de febrer de 2002, es va aprovar el programa per al desenvolupament de l'actuació integrada, per gestió directa, del sector Mas del Rosari, que incorporava projecte d'execució per a la urbanització del referit sector (DOGV núm.4.235 de 24.04.2002).
  
Per Resolució de.4 de abril de 2003 del director general d'Arquitectura i Habitatge, es va acordar sotmetre a informació pública el projecte de reparcel·lació forçosa de la unitat d'execució única del pla de reforma interior del sector Mas del Rosari del PGOU de Paterna, presentat per l'Institut Valencià d'Habitatge, SA, en qualitat d'agent urbanitzador.
  
A l'empara del que disposa l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública el projecte de reparcel·lació forçosa de la unitat d'execució única del pla de reforma interior del sector Mas del Rosari del PGOU de Paterna, per un termini de 20 dies, comptadors a partir del dia següent de l'última publicació de l'edicte en el Diari Oficial de la Generalitat Valenciana i en un diari d'informació general editat a la Comunitat Valenciana.
  
La documentació es trobarà depositada per a la seua consulta pública en l'Ajuntament de Paterna, plaça de l'Enginyer Castell número 1, així com en les oficines de l'IVV, SA, a València, carrer En Bou números 9 i 11, i en la Direcció General d'Arquitectura i Habitatge, avinguda de Blasco Ibáñez número 50, de València.
  
Durant el citat termini, podran presentar-se les al·legacions que es consideren oportunes en la mencionada Direcció General de València i en les oficines de l'IVV, SA, així com en qualsevol de les dependències o registres establits en l'article 38.4 de la Llei 30/1992, de Règim Jurídic de les Administracions Publiques i del Procediment Administratiu Comú, modificat per la Llei 4/1999, de 13 de gener.
  
De la mateixa manera, els propietaris, si és procedent, podran realitzar aquelles actuacions a què es referixen els articles 69.1.D) i 70.D de la citada Llei 6/1994, de 15 de novembre, de la Generalitat Valenciana.
  
Es comunica que el present anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, de 13 de gener de modificació de la Llei 30/1992, per als interessats que figuren com desconeguts o per als interessats el domicili dels quals no es coneix.